Αυτοδιαχειριζόμενο κάμπινγκ Βούλας

Το αυτοδιαχειριζόμενο κάμπινγκ Βούλας είναι ένα πρότυπο ήπιας αξιοποίησης δημόσιας παραλίας από τους πολίτες.

Ο συγκεκριμένος χώρος δε λειτουργούσε  επί πολλά χρόνια και είχε καταληφθεί από αστέγους. Αυτή η κατάσταση επικρατούσε ως τον Ιούνιο του 2010 μέχρι που η πρωτοβουλία ενός δημοτικού συνδυασμού του δήμου Βούλας λίγο πριν τις δημοτικές εκλογές.

Το φθινόπωρο του 2011 πραγματοποιήθηκαν κινητοποιήσεις  για δημόσιες ελεύθερες ακτές με αφορμή κυρίως τη δικαστική διεκδίκηση από την εταιρεία ΜΕΕΚΒ μεγάλων τμημάτων της παραλίας του στις οποίες πρωτοστάτησε η Εναλλακτική Δράση και καλούσε τους πολίτες σε αγώνα για να μην πάρει την παραλία της Βούλας η εταιρεία. Τελικά το δικαστήριο έγινε στις 6/12/2011 και η εταιρεία κέρδισε την παραλία.

Στις 20 Φεβρουαρίου 2012, εν όψει της θερινής περιόδου η Εναλλακτική Δράση κάλεσε σύσκεψη συλλόγων και άλλων φορέων του δήμου προκειμένου να συζητηθεί η αρνητική για τα συμφέροντα του δήμου δικαστική απόφαση, αλλά και να χαραχθεί μια νέα τακτική για τη διεκδίκηση της παραλιακής ζώνης του δήμου. Το δημοτικό συμβούλιο σε συνεδρίαση στις 28/5/2012, αποφάσισε ομόφωνα να ανοιχθεί το κάμπινγκ στις 10 Ιουνίου, πράγμα το οποίο και έγινε. Με εθελοντική εργασία η παραλία καθαρίστηκε και  δύο από τα κατεστραμμένα κτίρια ανακαινίστηκαν. Για μεγάλο διάστημα, η δημοτική αρχή Βάρης – Βούλας – Βουλιαγμένης ήταν αρωγός του εγχειρήματος.

Σκοπός και δράσεις 
Σκοπός της δράσης των εθελοντών είναι να διατηρούν καθαρή και ασφαλή την παραλία και να διεκδικούν την ελεύθερη πρόσβαση σε όλους.  Ακόμη σκοπός τους ήταν το κάμπινγκ να λειτουργήσει και σαν ένας πολυχώρος όπου θα πραγματοποιούνται πολύμορφες πολιτιστικές,περιβαλλοντικές και αλληλέγγυες δράσεις. 

Ο προγραμματισμός και η υλοποίηση των δράσεων αποφασίζεται από την ανοιχτή συνέλευση των εθελοντών, που πραγματοποιείται κάθε  εβδομάδα, όπου όποιος θέλει μπορεί να πάρει μέρος και έχει δικαίωμα λόγου αλλά δικαίωμα ψήφου και δικαίωμα συμμετοχής στην συντονιστική ομάδα αποκτά κάποιος έπειτα από συμμετοχή σε δύο συνελεύσεις. 

Στο διάστημα που ο χώρος είναι αυτοδιαχειριζόμενος από τους πολίτες, πλήθος εκδηλώσεων φιλοξενήθηκαν στις εγκαταστάσεις. Προβολές κινηματογραφικών ταινιών με παράλληλη διοργάνωση συζητήσεων, μαθήματα, θεατρικά δρώμενα, σεμινάρια, εργαστήρια και συναυλίες έχουν διοργανωθεί στον χώρο. Υπάρχουν χώροι άθλησης στην παραλία ενώ έχουν διοργανωθεί φεστιβάλ όπως το αντιαπαγορευτικό φεστιβάλ του 2013 και το πρώτο αντιφασιστικό τουρνουά ποδοσφαίρου κ.α. Ακόμη γίνονται προβολές ενημερωτικές - συζητήσεις με δωρεάν συμμετοχή, σεμινάρια-διαλέξεις, εργαστήρια και μαθήματα.

Αντιδράσεις 
Παρά την απόφαση του δημοτικού συμβουλίου του 2012 που δηλώθηκε ότι οι παραλίες ανήκουν στους δήμους και τις κοινότητες,και την αρχική στήριξη του δήμου, αργότερα ο δήμος στάθηκε απέναντι σε αυτό το εγχείρημα. Παρ’ όλο που υπάρχει απόφαση του Δημοτικού Συμβουλίου για το άνοιγμα του χώρου και την απόδοσή του στους πολίτες, την Κυριακή 28/4/13 η Δημοτική Αρχή προκάλεσε την αυτόφωρη σύλληψη τριών μελών της Συνέλευσης του Κάμπινγκ Βούλας, που πραγματοποιούσαν εθελοντικές εργασίες αναβάθμισης του χώρου.

Παραπομπές 

Αυτοδιαχειριζόμενοι χώροι
Κοινωνία των πολιτών